ग्रीन हाउस टेक्नोलॉजी पर नीदरलैंड के वागनिंगन विवि ने एचएयू से मिलाया हाथ
हिसार | चौधरीचरण सिंह हरियाणा कृषि विश्वविद्यालय तथा नीदरलैंडस की वागनिंगन यूनिवर्सिटी ग्रीन हाउस टेक्नोलॉजी तथा टिकाऊ कृषि के लिए आपस में मिलकर कार्य करेंगे। इसके लिए उपरोक्त दोनों विश्वविद्यालयों के बीच अनुबंध हुआ है।
इस अनुबंध पर एचएयू की ओर से कुलपति प्रो. केपी सिंह तथा वागनिंगन यूनिवर्सिटी के पौध विज्ञान समूह के प्रबंधक निदेशक डॉ. आई जे वन डेन एण्डे ने हस्ताक्षर किए। इस अनुबंध में हरियाणा राज्य बागवानी विज्ञान विश्वविद्यालय को भी शामिल किया गया है। प्रो. सिंह ही हरियाणा राज्य बागवानी विज्ञान विश्वविद्यालय के कुलपति का भी कार्यभार संभाल रहे हैं। इस अवसर पर प्रो. सिंह ने आपसी सहयोग से कृषि में जल उपयोग क्षमता बढ़ाने, जलवायु परिवर्तन सहिष्णु प्रौद्योगिकी का विकास, समन्वित रोग कीट प्रबंधन के साथ-साथ मार्केट डेवल्पमेंट में अनुसंधान करने की इच्छा जताई।
mag_Deva hin_Deva hin_Deva